Návrh

VYHLÁŠKA
Ministerstva životného prostredia

z ... 2026,

ktorou sa mení a dopĺňa vyhláška Ministerstva životného prostredia Slovenskej republiky č. 51/2008 Z. z., ktorou sa vykonáva geologický zákon, v znení neskorších predpisov

Ministerstvo životného prostredia Slovenskej republiky podľa § 36 ods. 2 zákona č. 569/2007 Z. z. o geologických prácach (geologický zákon) ustanovuje:

Čl. I

Vyhláška Ministerstva životného prostredia Slovenskej republiky č. 51/2008 Z. z., ktorou sa vykonáva geologický zákon v znení vyhlášky č. 340/2010 Z. z. a č. 22/2015 Z. z. sa mení a dopĺňa takto:

1. § 4 sa dopĺňa písmenom k), ktoré znie:
„w) zisťujú a overujú geologické podmienky na zriaďovanie zariadení na využívanie geotermálnej energie hornín hydraulicky stimulovanými systémami a systémami výmenníkov tepla s hĺbkou geologických diel väčšou ako 300 m vrátane.“.
2. § 4 ods. 3 písm. a) sa dopĺňa bodom 6, ktorý znie:
„6. zisťujú vhodné horninové štruktúry na využívanie geotermálnej energie hornín, zisťuje prítomnosť zvodnených horizontov, ktoré by mohli byť využívaním geotermálnej energie hornín ovplyvnené,“.
3. § 4 ods. 3 písm. b) sa dopĺňa bodom 4, ktorý znie:
„4. overia horninové štruktúry vhodné na využívanie geotermálnej energie hornín, vypočíta sa množstvo geotermálnej energie využiteľné geologickými dielami vybudovanými za účelom jej zachytenia, preskúmajú sa zvodnené horizonty, ktoré by mohli byť využívaním ovplyvnené a navrhnú sa podmienky ich ochrany,“.
4. V § 5 ods. 1 sa vypúšťa písmeno c).
5. V § 5 ods. 5 písm. a) sa vypúšťa bod 4.
6. V § 5 ods. 5 písm. b) sa vypúšťa bod 5.
7. § 6 ods. 1 sa dopĺňa písmenom e), ktoré znie:
[bookmark: paragraf-20.odsek-1.oznacenie][bookmark: paragraf-20.odsek-1.text]e) zisťujú a overujú geologické podmienky na účely zriaďovania zariadení na využívanie geotermálnej energie hornín systémami výmenníkov tepla s hĺbkou geologických diel menšou ako 300 m.“. 
8. V § 6 ods. 2 písm. a) sa na konci pripájajú tieto slová: „zisťujú vhodné horninové štruktúry na využívanie geotermálnej energie hornín podľa ods. 1 písm. e),“.
9. V § 6 ods. 2 písm. b) sa na konci pripájajú tieto slová: „overujú horninové štruktúry vhodné na zriaďovanie zariadení na využívanie geotermálnej energie hornín podľa ods. 1 písm. e), budujú geologické diela na jej zachytenie, určuje sa využiteľné množstvo geotermálnej energie hornín a podmienky jej využiteľnosti,“.
10. V § 6 ods. 2 písm. c) sa na konci bodka nahrádza čiarkou a pripájajú sa tieto slová: „spresňujú sa podmienky využiteľnosti geotermálnej energie hornín podľa ods. 1 písm. e), jej množstvá a vplyv využívania na okolité horninové prostredie a podzemnú vodu.“. 
11. V § 20 písm. b) bode 1 sa na konci vypúšťajú slová „alebo o množstvách geotermálnej energie,“.
12. V § 20 písm. b) bode 2 sa na konci vypúšťajú slová „alebo množstvá geotermálnej energie,“.
13. V § 38 ods. 2 sa za slovo „energie“ vkladajú slová „hornín podľa § 4 ods. 1 písm. k)“.
14. V § 39 ods. 4 úvodnej vete sa za slovo „energie“ vkladá slovo „hornín“.
15. V § 44 sa za slovo „energie“ vkladajú slová „hornín podľa § 4 ods. 1 písm. k)“.
16. V názve prílohy č. 8 sa na konci pripája slovo „hornín“.

Čl. II

Táto vyhláška nadobúda účinnosť 1. januára 2027.
